沈德潜

沈德潜（1673年－1769年），字确士，号归愚。清朝辰光个诗人、官员。江苏苏州木渎镇人。

 生平 
伊来勒小辰光就通过写文章获得名气，不过，成年之后，屡试弗中，只好一直考试，科场到乾隆三年（1738年），来勒66岁个高龄才中举，乾隆四年（1739年）考又中进士，被帝国选当庶吉士，散馆授翰林院编修，之后，先后担当过起居注官、内阁学士，一直当到礼部侍郎。乾隆十四年（1749年）退休。乾隆三十四年（1769年）死脱，终年九十七岁。满清朝廷拿伊追封太子太师，谥文悫，让伊入祀贤良祠。弗过，没过多少辰光，乾隆四十三年（1778年），徐述夔个诗案爆发，举人徐述夔写个《一柱楼集》诗词被告发有悖逆朝廷之语，沈德潜因帮徐写传，所以也被株连。乾隆帝下令“夺德潜赠官，罢祠削谥，仆其墓碑”。

 著作 
沈德潜写个诗现存2300多首，有交关是搭统治者歌功颂德个。有《沈归愚诗文全集》（乾隆刻本），包括：
 自订《年谱》 1卷
 《归愚诗钞》14卷
 《归愚诗钞馀集》 6卷
 《竹啸轩诗钞》18卷
 《矢音集》4卷
 《黄山游草》1卷
 《归愚文钞》12卷
 《归愚文续》12卷
 《说诗晬语 》2卷
 《浙江省通志图说》1卷
 《南巡诗》1卷

 参考资料 

Category:清朝政治人物
分类:苏州人
Category:沈姓
Category:长洲人